作者:嚴維
標題:中元日鮑端公宅遇吳天師聯句
內容:道流為柱史，教戒下真仙。——嚴維共契中元會，初修內景篇。——鮑防遊方依地僻，蔔室喜牆連。——謝良輔寶笥開金籙，華池漱玉泉。——杜弈怪龍隨羽翼，青節降雲煙。——李清昔去遺丹灶，今來變海田。——劉蕃養形奔二景，煉骨度千年。——謝良弼騎竹投陂裡，攜壺掛牖邊。——鄭概洞中嘗入靜，河上舊談玄。——陳元初伊洛笙歌遠，蓬壺日月偏。——樊珣青騾薊訓引，白犬伯陽牽。——丘丹法受相君後，心存象帝先。——呂渭道成能縮地，功滿欲昇天。——範淹何意迷孤性，含情戀數賢。——吳筠